मनुष्य में मानवता के गुण जरूरी: स्वामी उमानंद
भिवानी | तुलसीकी रामायण वर्ण से शुरू होकर मानव शब्द पर विराम लेती है अर्थात व्यक्ति किसी भी वर्ण में उत्पन्न हुआ हो, पर उसमें मानवता के गुण आने चाहिए। मानव का तन पाना दुर्लभ है, पर मानवता का आना भी दुर्लभ है। यह बात जगदगुरु रामानुजाचार्य की एक हजार वीं जयंती के अवसर पर बिचला बाजार स्थित श्री रंगनाथ मंदिर महोत्सव के प्रथम दिवस पर स्वामी उमानंद ने नाम महिमा पर बोलते हुए कहा कि सकारात्मक शक्ति पाने के लिए श्रीराम नाम का जप आवश्यक है। बैंक में जमा धन एटीएम के माध्यम से किसी भी समय उपयोग में लाया जा सकता है, इसी प्रकार हृदय में जमा श्रीराम हर परिस्थिति में काम आने वाला परम धन है। उन्होंने कहा कि हमारा आचरण यदि मंगलमय है, तो हमारा प्रत्येक दिन उत्सव है। जो व्यक्ति स्वयं के दोष और कमी देखता है, उसकी आंखें पवित्र होती है। इस अवसर पर केशव वर्मा, श्रीनिवास आचार्य, अरविंद, रमन, खुशीराम एडवोकेट एवं आचार्य सुरेश कौशिक आदि श्रद्धालु थे।
bho_Deva hin_Deva